Document ID: 32003R0874

32003R0874
L 126/1
SLUŽBENI LIST EUROPSKE UNIJE
UREDBA VIJEĆA (EZ) br. 874/2003
od 6. svibnja 2003.
o sklapanju Sporazuma između Europske zajednice i Republike Kiribati o ribolovu unutar ribolovne zone Kiribatija
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 37., u vezi s člankom 300. stavkom 2. i prvim podstavkom njegovog članka 300. stavka 3.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
budući da:
(1)
Zajednica i Republika Kiribati sklopile su i parafirale Sporazum o ribolovu, pružajući ribarima Zajednice ribolovne mogućnosti u vodama nad kojima Kiribati ima suverenost i nadležnost u vezi s ribolovom.
(2)
U interesu Zajednice je da odobri spomenuti Sporazum.
(3)
Metoda raspodjele ribolovnih mogućnosti između država članica mora se definirati,
DONIJELO JE OVU UREDBU:
Članak 1.
Sporazum između Europske zajednice i Republike Kiribati o ribolovu unutar ribolovne zone Kiribatija ovime se odobrava u ime Zajednice.
Tekst Sporazuma priložen je ovoj Uredbi.
Članak 2.
Ribolovne mogućnosti utvrđene u Protokolu Ugovora raspoređuju se između država članica kako slijedi:
-
plovila za ribolov plivaricom
Francuska:
27 % raspoloživih povlastica
Španjolska
73 % raspoloživih povlastica
-
plovila za ribolov parangalima
Španjolska:
6 plovila
Portugal:
6 plovila
Ako zahtjevi za povlastice ovih država članica ne pokriju sve ribolovne mogućnosti utvrđene Protokolom, Komisija može razmotriti korištenje povlastica od bilo koje druge države članice.
Članak 3.
Države članice čija plovila ribare u okviru ovog Sporazuma obavješćuju Komisiju o količini svakog ulova ulovljenog unutar ribolovne zone Kiribatija u skladu s Uredbom Komisije (EZ) br. 500/2001 od 14. ožujka 2001. o utvrđivanju detaljnih pravila za primjenu Uredbe Vijeća (EEZ) br. 2874/93 o nadzoru ulova ribarskih plovila Zajednice u vodama trećih zemalja i na otvorenom moru (3).
Članak 4.
Ova Uredba stupa na snagu sedmoga dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. svibnja 2003.

Labels: 18
5
6